**Institut za hrvatski jezik i jezikoslovlje**,Ulica Republike Austrije 16, Zagreb, sukladno Suglasnosti Ministarstva znanosti i obrazovanja za preustroj znanstvenih radnih mjesta i raspisivanje javnoga natječaja od dana 26. srpnja 2023. (Klasa: 640-02/23-04/00120, urbr.: 533-03-23-0002), uz Suglasnost Ministarstva znanosti i obrazovanja za zapošljavanje od dana 29. rujna 2023. (Klasa: 640-02/23-04/00175, urbr.: 533-03-23-0002) raspisuje

**NATJEČAJ**

**1. U Odjelu za hrvatski standardni jezik**

**– izbor na znanstveno radno mjesto višega znanstvenog suradnika** u znanstvenome području humanističkih znanosti, polje filologija – **1 izvršitelj**

**2. U Odjelu za opće jezikoslovlje**

**– izbor na znanstveno radno mjesto višega znanstvenog suradnika** u znanstvenome području humanističkih znanosti, polje filologija **– 1 izvršitelj**

Na znanstveno radno mjesto može se zaposliti osoba koja je upisana u Upisnik znanstvenika.

**Uvjeti:** Osim općih uvjeta za zasnivanje radnoga odnosa pristupnici trebaju ispunjavati uvjete određene člancima 39. i 119. Zakona o visokom obrazovanju i znanstvenoj djelatnosti (NN br. 119/22) i dodatne uvjete za izbor na znanstveno radno mjesto propisane člankom 9. Pravilnika o ustroju radnih mjesta Instituta za hrvatski jezik i jezikoslovlje, koji se nalazi na mrežnoj stranici Instituta (<http://ihjj.hr/uploads/content/purm.pdf>).

Pristupnici na natječaj uz prijavu prilažu životopis (opći podatci, podatci o školovanju i dosadašnjim radnim mjestima), popis znanstvenih i stručnih radova, dokaze o ispunjavanju kriterija koji su propisani Pravilnikom o uvjetima za izbor u znanstvena zvanja (preslik) i dokaz o ispunjavanju dodatnih uvjeta za izbor na znanstvena radna mjesta koji su propisani Pravilnikom o ustroju radnih mjesta Instituta za hrvatski jezik i jezikoslovlje (preslik), dokaz o državljanstvu (za državljane Republike Hrvatske i ostalih država članica Europske unije, a za državljane trećih zemalja dokaz o pravu zaposlenja prema posebnome propisu). Ako pristupnik ima odluku mjerodavnoga matičnog odbora kojom je izabran u znanstveno zvanje koje je odgovarajuće znanstvenomu radnom mjestu na koje se provodi izbor, obvezan ju je priložiti.

Natječajno povjerenstvo može provesti testiranje pristupnika natječaja.

**3. U Službi za pravne i računovodstveno-financijske poslove**

**– izbor na radno mjesto namještenika III. vrste (poslovi čišćenja i dostave) – 1 izvršitelj**

Uvjet: SSS, probni rad mjesec dana

Opis poslova: čišćenje i održavanje prostora Instituta, poslovi pakiranja, pripreme za otpremu i otprema institutskih izdanja za prodaju i institutske pošte, poslovi dostave te ostali uslužni i pomoćni poslovi za potrebe Instituta.

Na natječaj se pod točkama 1., 2. i 3. , pod ravnopravnim uvjetima, imaju pravo javiti osobe obaju spolova. Pristupnici koji se pozivaju na pravo prednosti pri zapošljavanju prema posebnim propisima dužni su priložiti i sve potrebne dokaze. Pristupnici koji ostvaruju prednost sukladno Zakonu o hrvatskim braniteljima iz Domovinskoga rata i članovima njihovih obitelji dužni su, osim dokaza o ispunjavanju uvjeta iz Natječaja, dostaviti i sve potrebne dokaze navedene na poveznici: [https://branitelji.gov.hr/zaposljavanje-843/843](https://branitelji.gov.hr/zaposljavanje-843/843/).

Radni odnos za sva radna mjesta ovoga Natječaja zasniva se na neodređeno vrijeme u punom radnom vremenu.

Ovaj se Natječaj objavljuje u *Narodnim novinama* i na mrežnoj stranici Instituta za točke 1., 2., i 3. na mrežnoj stranici Euraxess za točke 1. i 2., kao i na Hrvatskome zavodu za zapošljavanje za točku 3. Rok za podnošenje prijava na natječaj jest 30 dana od objave u *Narodnim novinama* za točke 1. i 2., dok je rok prijeve za točku 3. 8 dana od dane objave u *Narodnim novinama*.

Prijave na natječaj s dokazima o ispunjavanju kriterija podnose se elektroničkim putem, u objedinjenome dokumentu u PDF obliku na e-adresu: ured@ihjj.hr s obveznom naznakom u predmetu poruke „Za natječaj” (uz navođenje radnoga mjesta na koje se prijava odnosi). Zakašnjele prijave i prijave bez dokaza o traženim uvjetima neće se razmatrati.

O rezultatima natječaja prstupnici će biti obaviješteni u zakonskome roku na mrežnim stranicama www.ihjj.hr.

Poslodavac će se koristiti osobnim podatcima i dalje ih obrađivati radi provedbe natječajnoga postupka sukladno propisima koji reguliraju zaštitu osobnih podataka.

 Institut za hrvatski jezik i jezikoslovlje